**UZAICINĀJUMS FINANŠU PIEDĀVĀJUMA IESNIEGŠANAI TIRGUS IZPĒTEI**

VAS “Latvijas dzelzceļš” Nekustamā īpašuma pārvalde veic tirgus izpēti **“Ēkas Torņa ielā 15, Rēzeknē Konservācijas darbu veikšanas projekta (Paskaidrojuma raksts) izstrāde”**.

VAS “Latvijas dzelzceļš” (turpmāk LDz) Torņa ielā 15, Rēzeknē pieder ēka ar kadastra apzīmējumu 2100 011 0135 062 (turpmāk - ēka). Ēka ir vietējās nozīmes arhitektūras pieminekļa “Dzelzceļa stacijas personāla dzīvojamās ēkas (2)” (valsts aizsardzības Nr. 5768) sastāvdaļa. Ēka ir daļēji nodegusi, jumta konstrukcijas izdegušas un gandrīz pilnībā sagruvušas, logi daļēji izdeguši, daļēji izsisti. Ēkas nesošās konstrukcijas ugunsgrēka rezultātā ir pilnībā zaudējušas nestspēju. Ēkas stāvoklis vērtējams, kā sabiedrību drošību apdraudošs un vidi degradējošs. Ēkai ir vaļējas logu ailas, teritorija nav nožogota, ir brīva piekļuve iekštelpām. LDz ēku neizmanto savas pamatdarbības nodrošināšanai un neredz nākotnes pielietojumu šai ēkai, kas ir fiziski un morāli nolietojusies un ir vidi degradējoša.

 Ēka atrodas uz zemes vienības Brīvības ielā 52 (kadastra apzīmējums 2100 011 0135), kas pieder Latvijas valstij Satiksmes ministrijas personā. 2012 gadā zemes īpašnieks - Satiksmes ministrijas ir nodevusi minēto zemes vienību valdījumā LDz (13.04.2012. akts Nr. 03-11/12 par zemesgabala Brīvības iela 52, Rēzeknē nodošanu valsts akciju sabiedrības “Latvijas dzelzceļš” valdījumā).

**Iepirkuma mērķis:** Atbilstoši likuma “Par kultūras pieminekļu aizsardzību” 3. pantam, kultūras pieminekļus ir aizliegts iznīcināt. Konkrētajā gadījumā nav konstatējama ēkas pilnīga kultūras pieminekļa vērtības zaudēšana, jo tās fragmenti ir lielā mērā saglabājušies. Ēkas pielietojuma neesamība nepazemina tās kultūrvēsturisko vērtību un neatbrīvo no pienākuma nodrošināt tās saglabāšanu, līdz ar to ir jāizstrādā konservācijas darbu veikšanas projektu atbilstoši MK noteikumiem Nr. 529 ”Ēku būvnoteikumi” un citiem LR normatīvajiem aktiem.

**Projektēšanas uzdevums:**

1. Sagatavot ēkas konservēšanas Paskaidrojuma rakstu.
2. Izstrādāt ēkas konservācijas darbu veikšanas projektu, kurš sastāv no:
	1. skaidrojoša apraksta par konservācijas veikšanu un nepieciešamo konservācijas darbu saraksta;
	2. risinājumiem, vai, ja nepieciešams, grafiskās daļas būvkonstrukciju noturības zudumu un ēkas elementu turpmākās bojāšanās novēršanai;
	3. risinājumiem bīstamības cilvēku dzīvībai un veselībai vai videi novēršanai;
	4. kultūrvēsturiskās inventarizācijas aktu;
	5. citus dokumentus, kas raksturo ēku un nepieciešami lēmuma pieņemšanai.
3. Izstrādātos dokumentus saskaņot VAS “Latvijas dzelzceļš” Nekustamā īpašuma Pārvaldē un Būvvaldē, ievietojot tos BIS sistēmā.
4. Izstrādāt būvdarbu ekonomisko daļu, aprēķinot darba apjomus un sastādot izmaksu tāmi.

**Rezultāts:** Izstrādāts un saskaņots ēkas konservācijas darbu veikšanas projekts saskaņā ar MK noteikumiem Nr. 529 ”Ēku būvnoteikumi” un citiem LR normatīvajiem aktiem.

Darbu izpildes termiņš ir 60 dienas no līguma parakstīšanas dienas.

Finanšu piedāvājuma cena jānorāda EUR (bez PVN).

Finanšu piedāvājuma cenā jābūt iekļautiem visiem Pretendenta izdevumiem.

Lūdzam Jūs līdz **2022.gada 21.aprīļa plkst. 13.00** iesniegt Finanšu piedāvājumu ar paraksttiesīgās personas parakstu elektroniskā formā (parakstītu un ieskenētu kopijas formā vai parakstītu ar drošu elektronisko parakstu), nosūtot uz e-pastu: **kristine.kreicberga@ldz.lv****.**

**Papildus informācija:** 13.04.2012 akts Nr. 03-11/12 par zemesgabala Brīvības iela 52, Rēzeknē nodošanu valsts akciju sabiedrības “Latvijas dzelzceļš” valdījumā un 21.10.2021. Tehniskās apskates akts.

Kontaktpersona – tālr. 29532092